text: Tyske feriegæster holder priserne på sommerhuse oppe 
  01 april 2015 kl. 07.53
  Syv ud af ti feriehusudlejninger sker i Sydjylland og det er med til at holde priserne på sommerhusene oppe.
  Et helt almindelig dansk sommerhus er faldet med næsten en tredjedel i pris siden 2008, men på grund af de mange tyske turister i Sydjylland så er prisfaldet langt mindre i denne her del af landet.
  Det viser en undersøgelse lavet af Nykredit.
  På landsplan svarer prisfaldet til et fald på 500.000 kroner for et gennemsnitligt sommerhus på 100 kvadratmeter, der i dag koster 1.300.000 kroner mod tidligere 1.800.000 kroner.
  Sommerhusene i Sydjylland er kun faldet med 14 procent i gennemsnit og lige nu oplever ejendomsmæglerne, at der er stor efterspørgsel efter sommerhuse i Sydjylland. Det fortæller Nybolig.
  